২০১১ সালে দিল্লি সাফ থেকে শুরু করে ২০১৩ কাঠমাণ্ডু সাফ পর্যন্ত বাংলাদেশের কোনো জয় নেই। ছয় ম্যাচে পাঁচ হারের পাশে এক ড্রয়ের সম্বল ছিল। সেই হারের ধারা ২০১৫ কেরালা সাফেও বজায় ছিল, প্রথম ম্যাচ হারে আফগানিস্তান ও পরের ম্যাচে মালদ্বীপের বিপক্ষে। গ্রুপের তৃতীয় ম্যাচে ভুটান হাজির হয় আশীর্বাদ হয়ে। তাদের ৩-০ গোলে হারিয়ে হারের বৃত্ত ভাঙে বাংলাদেশ। ঠিক পরের বছরই আবার ভুটান আসে নতুন রূপে। থিম্পুতে এশিয়ান কাপের প্রাক-বাছাইয়ে ৩-১ গোলে হারিয়ে নতুন এক ফুটবল ট্র্যাজেডির মুখোমুখি করিয়ে দেয় বাংলাদেশ ফুটবলকে। সে এক তোলপাড় করা হার। চারদিকে সামালোচানার তীরে বিদ্ধ ফুটবল ফেডারেশন আর ফুটবলাররা। কারণ ওটাই ছিল দেশের ফুটবল ইতিহাসে ভুটানের কাছে প্রথম হার। এএফসি সলিডারিটি কাপে এন্ট্রি করেও তারা বাতিল করে। এরপর ১৭ মাস জাতীয় দল ছিল খেলার বাইরে। অস্ট্রেলিয়ান কোচ অ্যান্ড্রু ওর্ড দেশে বসে ছিলেন অথচ জাতীয় দলের কোনো খেলার আয়োজন করেনি বাফুফে।